Qucha Pampa ch’umi uraqin kuka yapuchirinakan p’iqichirinakapax jan taqin utan jist’antat jakaña, chhijllañ uru amtasiñapw mayiwiyiyapxi, jan ukhamän ukax sartasipxäwa sasaw sawiyapxi.
“Markachirinakan jan anqan sartasiñap munapxchi ukax, uka markachirinakan mayitap ist’apxañapa, taqin utan jist’antat jakañ jan utjañapa nayraqat mayipxtha” sasaw tata Andrónico Rodríguezax arsuwiyi.
Yaqha mayïwix utjapxarakituwa, Chhijllayañ Utankirinakax chhijllañ uru uñt’ayapxañap munapxtha, Salvador Romero, Chhijllayañ Uta p’iqichirix chhijlläw utjañapx muniwa sasaw tata Rodríguezax arsuwiyi.
“Chhijllayañ Utankirinakax chhijlläw uru amtapxañapa (…) Janiw mara t’aqa phaxsit 6 uru saraqkan ukat nayräñapäkiti, janirakiw sata qallta phaxsit 6 uru saraqkan ukjat qhipäñapäkisa” sasaw jupax qhanancht’awiyi./RAR
ayr_Latn ayr_Latn ayr_Latn ayr_Latn